Folketing
2011-05-30

Nu ved jeg ikke, hvor meget vi skal komme ind på det med voldtægt i den her debat, men jeg vil bare sige, at når man strammer for overfaldsvoldtægt, hvad vi synes er helt berettiget – det skal koste langt længere fængselsstraffe, end det er tilfældet i dag – så vil det jo være et signal om, at man gør det samme i forbindelse med andre former for voldtægt. Det vil jo være et signal, som er meget tydeligt i den lovgivning, som kommer.